fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en en fi fi fi fi fi fi fi fi pl fi en fi nb fi fi fi fi fi fi fi fi en fi fi fi fr fi en fi en fi fi fi en fi fi fi fi fi fi en fi fi fi en fi fi
Miten päivität itsellesi haitalliset rutiinit? - Tee unelmistasi totta!
Miten hallitset pelkoa ja elät unelmiesi elämää?
Kiitos, kun jaat postaustani eteenpäin
Share on Facebook Share on Email Share on LinkedIn Share on Twitter Share on Pinterest
Kun lähtee tekemään muutoksia omaan arkeen, törmää tilanteisiin ja tapoihin, jotka ohjaavat rapistelemaan karkkipussia.
Tuossa hetkessä on mahdollisuus palata niiden perusasioiden äärelle, jotka pitävät oikealla tiellä.
Tuossa hetkessä huomaa myös sellaisia rutiineja, joihin kannattaa keskittyä ja jotka vaativat enemmän huomiota.
Yleensä makeanhimo johtuu jostakin. Makeanhimon lähteminen lapasesta antaa syyn miettiä mistä makeanhimo johtuu ja mitä korvaa jatkuvalla makean puputtamisella.
Kun saa selville ongelman ytimen, kannattaa tarttua toimeen.
Kuulostaako rutiini tylsältä ja yksitoikkoiselta?
Se voi kuulostaa, mutta rutiinit ovat kuitenkin asioita, joiden avulla voit helpottaa omaa arkeasi monin tavoin.
Oletko miettinyt kuinka monta valintaa ja päätöstä teet päiväsi aikana?
Ihan tajuttoman monta, et pysty mitenkään edes laskemaan niitä.  Aloitat valintojen tekemisen heti herätessäsi ja jatkat siihen asti, kunnes nukahdat.
Suuren osan näistä päätöksistä ja valinnoista teet ilman, että edes huomaat tekeväsi päätöksiä.
Syötkö aamupalaa? Jos syöt, mitä syöt? Puuroa, leipää, hedelmiä, rahkaa, joghurttia, raejuustoa, munakkaan?
Käytkö suihkussa? Ennen vai jälkeen kahvin? Vai juotko teetä?
Keitätkö kahvin tai teen ennen suihkua vai sen jälkeen?
Meikkaatko? Jos meikkaat, miten? Mitä tuotteita tai värejä valitset? Entä hiukset?
Mitä tarvitset mukaan töihin? Otatko eväät vai syötkö lounasravintolassa?
Mitä teet töiden jälkeen?
Mitä ruoaksi? Lihaa, pastaa, kalaa, kasviksia, salaattia? Mitä lihaa, kalaa, kasviksia tai salaattia?
Harrastatko jotain?  Käytkö kävelyllä, kuntosalilla, lenkillä, uimassa, keilaamassa, pelaamassa sulkapalloa? Kenen kanssa? Näetkö ystäviä, jos näet niin keitä?
Mitä teet ennen nukkumaan menoasi? Katsotko televisiota, mitä katsot? Luetko jotain, mitä luet?
Kudotko, virkkaatko, opiskeletko? Mitä kudot, virkkaat tai opiskelet?
Käytkö suihkussa vai saunassa? Monelta?
Ja päivän päätteeksi, monelta menet nukkumaan?
Nukutko ikkuna auki vai kiinni? Villasukat jalassa vai ei?…
Kuten huomaat, teet monia valintoja ja päätöksiä.
Jos joutuisit miettimään jokaista arjessa olevaa valintaa joka päivä uudelleen ja uudelleen, voisi elämästä tulla aika hankalaa. Se jos mikä vie energiaa ja kuluttaa voimavaroja.
Se vie myös aikaa ja juuri tässä omat rutiinisi auttavat sinua.
Rutiinit helpottavat elämääsi, mutta ne auttavat sinua myös saavuttamaan omia tavoitteitasi ja unelmiasi.
Lue myös tämä: Miksi kannattaa olla innostunut siitä mitä tekee?
Mitä rutiineja sinulla on?
Ovatko omat rutiinisi sellaisia, jotka rajoittavat sinua jollakin tavalla vai antavatko ne sinulle lisää voimavaroja ja aikaa?
Tukevatko omat rutiinisi sinua onnistumisessa?
Heräätkö joka aamu samaan aikaan?
Syötkö joka aamu saman aamupalan?
Onko sinulla työvaatteet erikseen?
Kävelylenkki joka ilta? …
Luin joskus aikaa sitten Iltalehdestä, että Victoria Beckham on syönyt saman aterian joka päivä 25 vuoden ajan. Hän on loistava esimerkki rutiinista ja sen merkityksestä itselle tärkeän tavoitteen saavuttamiseksi.
Luuletko, että hän miettii miksi hänen pitää syödä joka päivä tietyllä tavalla?
Todennäköisesti hän miettii, että hän saa tai voi syödä tietyllä tavalla joka päivä saavuttaakseen haluamansa.
Entä jos joutuu syömään joka aamu saman aamupalan, vaikka haluaisi syödä jotakin muuta? Tai joutuu heräämään joka aamu kuudelta, vaikka haluaisi nukkua kauemmin.
Tarkastele omaa suhtautumistasi omiin rutiineihisi.
Joudutko todellakin syömään joka aamu samanlaisen aamupalan, vaikka haluaisit syödä jotakin muuta?
Onko sinun mahdollista päivittää omaa aamupalaasi itsellesi enemmän mieluisaksi?
Muuttuisiko suhtautuminen aamupalaa kohtaan ja tukisiko aamupala paremmin onnistumista muutoksen jälkeen?
Laihdutuskuurilla saatamme kyllästyä syömään jatkuvasti tietyllä tavalla.
Laihdutuskuuri rajoittaa syömistä ja siksi sellaista ruokavaliota ei kannattaisi edes aloittaa, jota ei voi noudattaa koko lopun ikäänsä.
Entä jos joutuu heräämään joka aamu kuudelta? Kannattaisiko asiaa lähestyä hieman toisella kulmalla?
Miksi herää joka aamu kuudelta? Onko jokin meno, jonka johdosta aikainen herätys on tarpeen?
Aikainen herätys auttaa, sillä mikäli herää myöhemmin, myöhästyy ehkä töistä tai tapaamisesta.
Ehkäpä aikaisen herätyksen johdosta myös työpäivä päättyy aikaisemmin ja on enemmän aikaa myös itselleen tai niille asioille, jotka ovat itselle tärkeitä.
Mieti mitä hyviä puolia aikaisella heräämisellä on.
Uuden taidon oppiminen vie aina aikaa.
Rutiini on taito, joten myös se vaatii toistoja, toistoja ja vielä kerran toistoja. Ei sitä turhaan sanota, että kertaus on opintojen äiti.
Saatat omasta kokemuksestasi tietää, ettei omia tapoja muuteta päivässä, eikä edes viikossa. Joskus saattaa tarvita jopa sotilasmaista kuria, jotta onnistuu.
Muutoksen tekeminen vie aikaa ja joskus se voi tuntua jopa mahdottomalta.
Kun toistaa tiettyä toimintamallia tarpeeksi monta kertaa, muodostuu siitä uusi tapa ja rutiini.
Kolikolla on myös kääntöpuoli, sillä toimintamalli pätee molempiin suuntiin.
Toistojen kautta voit muodostaa itsellesi hyvän tavan, mutta voit muodostaa itsellesi myös huonomman tavan. Ja aika usein juuri huonompi tapa tuntuu syntyvän nopeammin ja helpommin.
Lue myös tämä: Näin elämä muuttuu, kun teet tämän yhden muutoksen.
Rutiinit auttavat sinua saavuttamaan tavoitteitasi ja unelmiasi.
Kun haluat onnistua ja saavuttaa jotakin sinulle tärkeää, on uusien tapojen ja rutiinien oppiminen helpompaa.
Kun tiedät mitä oikeasti haluat, jaksat tehdä tarvittavia toimenpiteitä saavuttaaksesi haluamasi. Olet myös motivoituneempi tekemään muutoksia ja noudattamaan rutiineja, vaikka ne joissakin hetkissä tuntuisivat tylsiltä.
Kuvitellaan, että haluat irti makeanhimosta. Päätät juuri nyt, että pidät 60 päivän karkkilakon. Riittääkö päätös?
Valitettavasti ei riitä, sillä tarvitset päätöksesi jälkeen konkreettisia askeleita tavoitteesi toteutumiseksi. Päätöksesi jälkeen joudut huomioimaan eri asioita arjessasi ja tulet tekemään monia eri valintoja.
Minkälaiset valinnat vievät kohti tavoitetta ja mitkä valinnat vievät kauemmas tavoitteesta?
Mitä toimenpiteitä päätös vaatii?
Mitä mahdollisia haasteita kohtaat matkalla?
Miten suhtaudut haasteisiin tai repsahduksiin?
Miten ratkaiset eteesi tulevat ongelmat?
Entä mitä tapahtuu, kun tuo 60 päivää on kulunut?
Vaikka makeanhimo olisi taltutettu niin todennäköisesti se edelleen vaikuttaa taustalla.
Miten estät paluun entiseen?
Mitä asioita tulee nyt huomioida?
Mitkä ovat todelliset haasteet ja miten voit valmistautua niihin?
Rutiinit ja tavat pitävät sinut oikealla reitillä.
Rutiinit helpottavat kulkuasi ja auttavat sinua kulkemaan kohti haluamiasi asioita.
Välillä on kuitenkin hyvä myös lipsua rutiineista.
Rutiineista lipsuminen on erinomainen mahdollisuus nähdä rutiinien merkitys omaan onnistumiseen ja hyvinvointiin. Mikäli huomaat, ettei lipsuminen ollutkaan niin hyvä asia, palaat aika nopeasti takaisin hyväksi havaitsemiinsi rutiineihin.
Lataamalla maksuttoman alkukartoituksen, liityt samalla Lupausten Portaiden sähköpostilistalle. Sähköpostilistalla oleminen ei sido eikä velvoita sinua mihinkään ja voit poistua sieltä milloin tahansa, jokaisen viestin lopussa olevan ”Poistu listalta” linkin kautta.
LATAA MAKSUTON ALKUKARTOITUS (KLIKKAA TÄSTÄ)
Mikäli rutiinit eivät ole mielekkäitä tai ne ovat pelkkää pakkopullaa, saatamme jäädä paikalleen ja lipsumisesta tulee arkipäivää ja uusi tapa.
Mikäli lipsuminen tarkoittaa makeanhimon lähtemistä lapasesta, syömistä ja juomista milloin ja mitä sattuu, löhöilyä sohvalla miettien mitä seuraavaksi katsoisi telkkarista, valvomista yömyöhään ja kukkumista somessa päivätolkulla tekemättä yhtään mitään, niin todennäköisesti huomaa nopeasti lipsumisen vaikutukset omassa arjessa ja omassa hyvinvoinnissa.
Vaikka tässä oli kyse makeanhimosta niin sama koskee myös muita asioita elämässä. Mieti mitkä rutiinit tekevät omasta elämästäsi helpompaa ja mielekkäämpää.
Mitkä rutiinit ovat sellaisia, joita voit noudattaa arjessasi joka päivä, myös viikonloppuisin ja lomakausina.
Mitkä 3 rutiinia sinä otat tänään käsittelyyn ja mitä muutoksia teet?
Noudata näitä valitsemiasi rutiineja joka päivä seuraavan 9 päivän ajan ja tarkastele sen jälkeen mitä vaikutuksia näillä rutiineillasi on arkeesi.
Lue myös tämä: 4 helppoa vinkkiä makeanhimoon ja painonhallintaan.
Kiitos, kun jaat postaustani eteenpäin
Share on Facebook Share on Email Share on LinkedIn Share on Twitter Share on Pinterest
Sähköpostiosoitettasi ei julkaista. Pakolliset kentät on merkitty *
Copyright © 2022 Lupausten Portaat / VS IDEA
Kirjaudu sisään uudelleen. Kirjautumissivu aukeaa uuteen välilehteen. Sisäänkirjautumisen jälkeen voit sulkea sen ja palata tälle sivulle.
Lupausten Portaat käyttää erilaisia evästeitä, joiden avulla pystymme erottamaan sinut muista verkkosivustomme käyttäjistä. Evästeet auttavat meitä tarjoamaan sinulle hyvän kokemuksen selatessasi verkkosivustoamme sekä parantamaan sivustoamme.
Close GDPR Cookie Banner
Hyväksy Hylkää Muokkaa evästevalintoja Close GDPR Cookie Banner
Close GDPR Cookie Settings
Lupausten Portaat  GDPR Cookie Compliance
Tämä sivusto käyttää evästeitä. Evästeet ovat pieniä tekstitiedostoja, jotta voimme tarjota sinulle parhaan mahdollisen käyttökokemuksen.
Käytämme evästeitä tarjotaksemme tämän sivuston sisällön ja varmistaaksemme sen toiminnan. Antaessasi suostumuksesi käytämme evästeitä myös tuottaaksemme henkilökohtaista sisältöä ja mainontaa vieraillessasi sivustollamme. Voit muuttaa tai peruuttaa hyväksyntäsi sivustollamme evästeilmoituksen kautta.
Nämä evästeet ovat välttämättömiä verkkosivuston toiminnalle, eikä niitä voi sulkea. Välttämättömiä evästeitä käytetään yleensä vain vastaamaan tekemiisi toimiin. Nämä toimet tarkoittavat tekemiäsi palvelupyyntöjä, kuten sisäänkirjautumista tai lomakkeiden täyttämistä. Voit myös asettaa selaimesi estämään nämä evästeet tai ilmoittamaan niistä, mutta silloin jotkin sivuston osat eivät toimi. Nämä evästeet eivät tallenna mitään tietoja, joista henkilön voi tunnistaa.
Käytämme välttämättömiä evästeitä tunnistaaksemme ja todentaaksemme sisäänkirjautumisesi verkkosivustolle, varmistaaksemme että sinut yhdistetään oikeaan palveluun tehdessämme mitä tahansa muutoksia sivustolla sekä turvallisuuden varmistamiseksi.
Enable or Disable Cookies
Jos poistat tämän evästeen käytöstä, emme voi tallentaa asetuksiasi. Tämä tarkoittaa sitä, että joka kerta, kun vierailet sivustollamme, sinun on sallittava tai poistettava evästeet uudelleen käytöstä.
Nämä evästeet tallentavat vierailusi verkkosivustollamme, sivustot joilla olet vieraillut sekä linkit joita olet seurannut. Käytämme tätä tietoa tehdäksemme verkkosivustostamme ja sillä esiintyvästä mainonnasta kiinnostavampaa sinulle. Voimme myös jakaa tätä tietoa ulkopuolisille samaan tarkoitukseen. Nämä evästeet voidaan asettaa mainoskumppaneidemme toimesta. Niitä voidaan käyttää profiilin luomiseen mielenkiintosi kohteista ja esittämään tämän perusteella sinulle relevanttia mainontaa. Nämä evästeet eivät tallenna suoraan henkilökohtaista tietoa, mutta tiedot perustuvat selaimesi ja verkkolaitteesi yksiselitteiseen tunnistamiseen. Jos et salli näitä evästeitä, saat vähemmän kohdennettua mainontaa.
Enable or Disable Cookies
Ota ensin käyttöön välttämättömät evästeet, jotta voimme tallentaa asetuksesi.
Ota käyttöön kaikki Tallenna muutokset